text: Eilif Krogager får opkaldt vej efter sig
  07 juni 2011 kl. 08.40
  Tjæreborg-præsten Eilif Kroager får godt 19 år efter sin død opkaldt en vej efter sig i Tjæreborg.
  Efter et forslag fra Tjæreborg Fællesråd har Esbjerg Kommunes teknik- og forsyningsudvalg godkendt, at en ny vej i Tjæreborg får navnet Eilif Krogagers Vej.
  Det er der mange gode grunde til.
  - Vi synes, at Eilif Krogager har gjort så meget for området, at det er fuldt på sin plads at opkalde en vej efter ham. Det er på forhånd godkendt af familien, siger udvalgsformand Freddie H. Madsen.
  Eilif Krogager blev født den 5. februar 1910 og døde den 7. januar 1992.
  